ຂະ​ນະ​ທີ່​ຈີນ​ນຳ​ໜ້າ ​ໃນການລົງທຶນ ຢູ່​ລາວ ກຸ່ມ​ແກັ່ງຈີນ ກໍເຂົ້າມາສ້າງບັນ​ຫາ ຫລາຍຢ່າງ ໃນ​ລາວ ເຊັ່ນ​ກັນ
​ນັກ​ລົງ​ທຶນ​ຈາກ​ຈີນ​ຍັງ​ຄອງ​ອັນ​ດັບ​ນຶ່ງຢູ່​ໃນ​ລາວ​ນັ້ນ ກໍ​ມີ​ປະ​ກົດ​ການ​ທີ່​ຫຍໍ້​ທໍ້​ຫຼາຍ ອັນທີ່​​ຊາວ​ຈີນໄດ້ ເຂົ້າມາ ສ້​າງ​ບັນ​ຫາ​ຢູ່​ໃນ​ລາວ ຊຶ່ງ​ເປັນ​ການ​​ທຳລາຍ​ຄວາມ​ສະ​ຫງົບ ຊີ​ວິດການ​ເປັນ​ຢູ່​ ຂອງ​ຄົນ​ລາວ. ​
ໃນຂະນະທີ່ນັກລົງທຶນຈາກຈີນຍັງຄອງອັນດັບນຶ່ງ ໃນການລົງທຶນຂອງຕ່າງປະເທດໃນ ລາວ ແລະຈີນກຳລັງຮ່ວມກັບລາວເຮັດກິດຈະກຳຕ່າງໆ ເພື່ອສົ່ງເສີມປີທ່ອງທ່ຽວລາວ- ຈີນ 2019 ທີ່ຈະເຮັດໃຫ້ປະຊາຊົນ 2 ຊາດໄດ້ໄປມາຫາສູ່ກັນ ຫລາຍຂຶ້ນຢູ່ນັ້ນ ກໍມີປາ ກົດການທີ່ຫຍໍ້ທໍ້ຫຼາຍອັນທີ່ຊາວຈີນໄດ້ເຂົ້າມາ ສ້າງບັນຫາຢູ່ໃນລາວ ຊຶ່ງເປັນການທຳ ລາຍຄວາມສະຫງົບ ແລະ ສ້າງຄວາມເສຍຫາຍຕໍ່ເສດຖະກິດ ແລະສົ່ງຜົນກະທົບຕໍ່ຊີ ວິດການເປັນຢູ່ ຂອງຄົນລາວທີ່ຕົກເປັນເຫຍື່ອ ຂອງການຕົ້ມຕຸນ, ຫຼອກລວງ ຫລາຍຄົນ ຕໍ່ສະພາບການດັ່ງກ່າວນີ້ ທາງການລາວ ແລະຈີນ ກໍໄດ້ຮ່ວມມືກັນທັບມ້າງ ແກັ່ງຮູດ ເອົາເງິນໃນ ທະນະຄານຜ່ານທາງເຄືອຂ່າຍອິນເຕີແນັດ ແລະແກັ່ງຈາລະຈົນ ຟອກເງິນ ຫຼື ກຸ່ມປຸ້ນເງິນອື່ນໆແລະຈັບສົ່ງກຸ່ມຄົນບໍ່ດີພວກນີ້ຮ້ອຍປາຍຄົນກັບຄືນປະເທດຈີນ ແລ້ວ ໃນລະຫວ່າງກາງເດືອນຕຸລາຜ່ານມາ ນັກຂ່າວວີໂອເອ ຂອງເຮົາ ມີລາຍລະອຽດກ່ຽວ ກັບເລື້ອງນີ້ ມາສະເໜີທ່ານໃນອັນດັບຕໍ່ໄປ ໃນນຶ່ງທົດສະວັດກວ່າມານີ້ ໂດຍການນຳໃຊ້ຈຸດພິເສດໃນການເປັນຫຸ້ນສ່ວນຍຸດທະ ສາດ ການພັດທະນາຢ່າງຮອບດ້ານ ພາຍໃຕ້ຂໍ້ລິເລີ້ມນຶ່ງແລວ-ນຶ່ງເສັ້ນທາງຂອງລັດ ຖະບານຈີນ ແລະການພົວພັນ 4 ດີ ລະຫວ່າງລາວກັບຈີນ ກໍຄືການເປັນບ້ານໃກ້ເຮືອນ ຄຽງທີ່ດີ-ມິດທີ່ດີ-ສະຫາຍທີ່ດີ-ຄູ່ຮ່ວມມືທີ່ດີ ໄດ້ເຮັດໃຫ້ການພົວ ພັນລາວ-ຈີນຖືກເສີມ ຂະຫຍາຍໃຫ້ນັບມື້ນັບແໜ້ນແຟ້ນຂຶ້ນ ບໍ່ວ່າ ທາງດ້ານເສດຖະກິດ ກໍຄືການເມືອງ ແລະ ການຮັກສາຄວາມສະຫງົບໂດຍລວມ ໃນຊຸມປີຜ່ານມານີ້ ການລົງທຶນຈາກຈີນໃນລາວ ແມ່ນໄດ້ຄອງອັນດັບນຶ່ງ ແລະນັກທຸລະກິດຈີນກໍກຳລັງຫ້າວຫັນເຮັດກິດຈະກຳຕ່າງໆ ຮ່ວມກັນກັບລາວ ໃນການສົ່ງເສີມປີທ່ອງທ່ຽວລາວ-ຈີນ 2019 ເພື່ອໃຫ້ປະຊາຊົນ 2 ຊາດ ໄດ້ໄປມາຫາສູ່ກັນຫຼາຍຂຶ້ນ ແຕ່ໃນຂະນະດຽວກັນກໍມີປາກົດການທີ່ຫຍໍ້ທໍ້ໃໝ່ໆຫລາຍອັນເກີດຂຶ້ນ ທີ່ເປັນການກະ ທຳຂອງຊາວຈີນທີ່ບໍ່ດີຈຳນວນນຶ່ງ ທີ່ເຂົ້າມາລາວນັບມື້ ນັບຫຼາຍຂຶ້ນເພື່ອສະແຫວງຫາ ຜົນປະໂຫຍດອັນບໍ່ຊອບທຳ ຊຶ່ງໄດ້ທຳລາຍຄວາມສະຫງົບແລະສ້າງຄວາມເສຍຫາຍ ທາງເສດຖະກິດ ແລະສົ່ງຜົນກະທົບຕໍ່ຊີວິດການເປັນຢູ່ຂອງຄົນລາວທີ່ຮູ້ເທົ້າບໍ່ເຖິງການ ຫລາຍຄົນ ໃນນັ້ນກໍມີບັນດາກຸ່ມແກັ່ງຄົນບໍ່ດີທີ່ສວຍໂອກາດເຂົ້າມາລາວ ເພື່ອລັກຊຸ່ມ ລີ້ຊ່ອນ ທຳການຟອກເງິນ ແລະປຸ້ນຈີ້ ເອົາເງິນຕ່າງໆ ນາໆ ແລະທຳການຫລອກລວງ ໃນຫຼາຍຮູບແບບ ມີບາງກຸ່ມກໍໃຊ້ວິທີວາງຢາໃສ່ໃນອາຫານການກິນ ເຄື່ອງດື່ມ ແລະ ເຄື່ອງອຸປະໂພກບໍລິໂພກ ຊະນິດອື່ນໆ ເມື່ອຜູ້ໃດຫາກໄດ້ສໍາຜັດແລ້ວກໍຈະເຮັດໃຫ້ສະ ຫຼົບໄປ ໂດຍບໍ່ຮູ້ສຶກຕົວ ແລ້ວໃນທີ່ສຸດກໍຖືກປຸ້ນເອົາຊັບສິນໄປ ກໍມີຫຼາຍ ມີພວກພໍ່ຄ້າ ຊາວຈີນ ບາງກຸ່ມທີ່ເຂົ້າມາລາວ ກໍທຳທ່າເວົ້າດີ ທຳດີເພື່ອຫລອກລວງແມ່ຍິງລາວໃຫ້ ຕົກໄປເປັນເຫຍື່ອຂອງຕົນ ໂດຍການຂໍແຕ່ງງານແບບບໍ່ຈິງໃຈກໍ່ມີ ດັ່ງໃນກໍລະນີຂອງ ນາງຫວິງຄຳ, ຍິງສາວລາວໃນນະຄອນຫລວງວຽງຈັນທີ່ຕົກເປັນເຫຍື່ອຂອງການຫລອກ ລວງຂອງຜູ້ຊາຍຈີນຄົນນຶ່ງ ທີ່ຂໍແຕ່ງງານນຳແບບບໍ່ຈິງໃຈ ອີງຕາມການບອກເລົ່າຂອງ ທ້າວທາ, ນັກກິລາດອກປີກໄກ່ປະ ຈໍາເດີ່ນອຸດົມຜົນ, ບ້ານອາມອນ ເມືອງໄຊເສດຖາ ຕໍ່ວີໂອເອ ກໍຄືວ່າ: ຕໍ່ສະພາບການດັ່ງກ່າວ ທາງເຈົ້າໜ້າທີ່ລາວ ແລະຈີນ ກໍໄດ້ ຮ່ວມມືກັນປາບປາມເປັນ ປະຈໍາ ດັ່ງການໃຫ້ສໍາພາດຂອງເຈົ້າ ໜ້າທີ່ ຂັ້ນສູງລາວທ່ານນຶ່ງທີ່ໄດ້ໃຫ້ສໍາພາດຕໍ່ ທາງວີໂອເອກ່ຽວກັບການເຂົ້າມາປະຕິບັດງານຂອງເຈົ້າໜ້າທີ່ຈີນ ໃນການທັບມ້າງ ກຸ່ມແກັ່ງຄົນຈີນທີ່ບໍ່ດີໃນລາວວ່າ: ອີກດ້ານນຶ່ງ ເພື່ອແກ້ໄຂບັນຫານີ້ ທາງນາຍົກໄດ້ສັ່ງປິດດ່ານຈໍານວນ 9 ແຫ່ງຕາມທີ່ເຈົ້າໜ້າທີ່ຂັ້ນສູງຂອງລາວຄົນດັ່ງກ່າວໄດ້ເລົ່າສູຟັງເພີ້ມເຕີມວ່າ: ສະຫລຸບແລ້ວ ພາຍໃຕ້ນະໂຍບາຍເປັນຫຸ້ນສ່ວນຍຸດທະສາດການພັດທະນາຢ່າງ ຮອບດ້ານຮ່ວມກັນລະຫວ່າງລາວກັບຈີນ ໄດ້ພາໃຫ້ມີການພົວພັນສອງປະເທດ ແລະ ປະຊາຊົນສອງຊາດເພີ້ມທະວີຫລາຍຂຶ້ນ ຊຶ່ງສົ່ງຜົນທັງທາງດ້ານດີແລະດ້ານລົບ ຊຶ່ງ ໃນດ້ານລົບນັ້ນ ເຈົ້າໜ້າທີ່ທາງການລາວ ແລະຈີນກໍໄດ້ຮ່ວມມືກັນປະຕິບັດງານ ທັບ ມ້າງແກັ່ງຈາລະກໍາຕ່າງໆ ທີ່ທຳການປຸ້ນຈີ້ເງິນ ຕົ້ມຕຸນ ຫຼອກລວງໃນຫລາຍຮູບແບບ ຢູ່ໃນລາວແລະກໍໄດ້ຈັບກຸ່ມຄົນເຫລົ່ານີ້ຫຼາຍກວ່ານຶ່ງຮ້ອຍຄົນ ສົ່ງກັບຄືນປະເທດຈີນ ແລ້ວ ໃນລະຫວ່າງກາງເດືອນນີ້ ແລະທາງການລາວ ກໍໄດ້ໃຊ້ມາດຕະການຫລາຍອັນ ໃນການສະກັດກັ້ນ ສະພາບຫຍໍ້ທໍ້ທາງສັງຄົມດັ່ງກ່າວນີ້